Publication: Magyar Közlöny
Issue: MK-2000-17 (Year: 2000, Number: 17)
Era: 1990-2004
Section: b) árvíz, belvíz és aszálykárok esetén a vízgazdálkodásról szóló 1995. évi LVII. törvényben foglalt közcélú érdekeltségi hozzájárulás kötelezettségének eleget tett, és a
Paragraph Index: 567

(1) A támogatási kérelmet a 25. számú melléklet szerint, a területileg illetékes falugazdász aláírásával ellátva, nyilvántartásba vétel és felülvizsgálat céljából a káreseményt követő öt munkanapon belül meg kell küldeni a kérelmező lakóhelye (székhelye) szerinti földművelésügyi hivatalnak. A 2000. évben kifizethető kárenyhítési kérelmeket a megyei földművelésügyi hivatalokhoz 2000. október 31-ig kell benyújtani. Árvíz, belvíz és aszálykár esetén a kérelemhez csatolni kell a közcélú érdekeltségi hozzájárulás befizetéséről szóló igazolást is. Erdőgazdálkodóknak ezen túlmenően minden esetben csatolni kell az erdészeti hatóság igazolását is.

Source: https://magyarkozlony.hu/hivatalos-lapok/2e8ec1e859344bd7d597b26c297e1346cca91b2a/dokumentumok/89d804964c9e43edac320c33a0f6c3706883d860/letoltes